**DOKUMENTACIJA V ZVEZI Z JAVNIM NAROČILOM**

**»MLETJE KOSOVNIH ODPADKOV IN KOMPAKTIRANJE ODPADKOV NA CERO PRAGERSKO«**

po postopku oddaje naročila male vrednosti

v skladu s 47. členom Zakona o javnem naročanju (Uradni list RS, št. 91/2015 in 14/2018)

Objavljeno na Portalu javnih naročil dne 28.4.2020

Številka naročila: JNMV-S-0010/20-OS-2

April 2020

1. Povabilo k sodelovanju

Naročnik, **Komunala Slovenska Bistrica d.o.o., Ulica Pohorskega bataljona 12, 2310 Slovenska Bistrica**, oddaja javno naročilo po postopku oddaje naročila male vrednosti v skladu s 47. členom Zakona o javnem naročanju (Uradni list RS, št. 91/2015 in 14/2018; v nadaljevanju: ZJN-3) ter vabi vse zainteresirane ponudnike k oddaji ponudb.

* 1. Osnovni podatki o naročilu

|  |  |  |  |  |  |
| --- | --- | --- | --- | --- | --- |
| Predmet naročila: | **Mletje kosovnih odpadkov 20 03 07 in kompaktiranje odpadkov na CERO Pragersko**  po sledečih razpisanih sklopih:  SKLOP 1: Mletje kosovnih odpadkov 20 03 07  SKLOP 2: Kompaktiranje odpadkov na odlagalnem polju | | | | |
| Oznaka naročila: | JNMV-S-0009/20-OS | | | | |
| Obseg storitev in trajanje pogodbe: | V skladu s poglavjem 3. Minimalne tehnične zahteve  Za obdobje enega leta, predvidoma 1. 5. 2020 do 30. 4. 2021 | | | | |
| Rok za postavljanje vprašanj: | rok: | dan: | **6 .5.2020** | način: | Preko Portala javnih naročil |
| ura: | **do 10:00** |
| Oddaja ponudb: | rok: | dan: | **8 .5.2020** | kraj: | V sistem e-JN v elektronski obliki |
| ura: | **do 10:00** |
| Javno odpiranje ponudb: | Poteka avtomatično v sitemu e-JN po preteku roka za oddajo ponudb  dne 8 . 5. 2020 ob 10.05 uri. | | | | |
| Veljavnost ponudbe: | 30. 7. 2020 | | | | |

Vljudno vabljeni k oddaji ponudbe.

Odgovorna oseba naročnika

**v. d. direktorja**

**Maksimiljan Tramšek, inž. el.**

1. Navodila ponudnikom za izdelavo ponudbe
   1. Splošno
2. člen

Naročnik je na Portalu javnih naročil objavil javno naročilo (v nadaljevanju: javni razpis). Javni razpis je razdeljen na te sklope:

SKLOP 1: Mletje kosovnih odpadkov 20 03 07 (stavbno in pisarniško pohištvo, oblazinjeno

pohištvo, vzmetnice,… )

SKLOP 2: Kompaktiranje odpadkov na odlagalnem polju

Ponudnik lahko odda ponudbo za posamezni razpisani sklop ali za oba sklopa skupaj. Če ponudnik oddaja ponudbo za več razpisanih sklopov, mora biti njegova ponudba pripravljena tako, da se lahko ocenjuje po posameznih razpisanih sklopih. Ponudnik lahko pridobi sposobnost za posamezni sklop, več sklopov.

Sestanka s ponudniki ne bo.

1. člen

Ponudbo lahko odda vsaka pravna ali fizična oseba, ki je registrirana za opravljanje dejavnosti, ki je predmet javnega naročila in ima za opravljanje te dejavnosti vsa predpisana dovoljenja.

Ponudba se lahko odda kot:

Samostojna ponudba

Ponudba je samostojna, če v njej nastopa samo en gospodarski subjekt (samostojni ponudnik), ki sam izpolnjuje vse razpisane pogoje in zahteve ter v celoti prevzema izvedbo naročila.

Skupna ponudba

Ponudbo lahko predloži tudi skupina ponudnikov – skupna ponudba. Partnerji so med seboj enakopravni in v razmerju do naročnika neomejeno solidarno odgovarjajo za izvedbo celotnega naročila. V ponudbi morajo biti navedeni vsi partnerji, vodilni partner, ki jih zastopa, ter katera dela vsak od njih prevzema.

Naročnik si pridržuje pravico, da pred sklenitvijo pogodbe zahteva pisni dogovor o skupnem nastopanju, iz katerega bodo razvidna medsebojna razmerja in obveznosti vseh partnerjev.

Ponudba s podizvajalci

V ponudbi s podizvajalci poleg ponudnika kot podizvajalci oziroma kooperanti (v nadaljevanju: podizvajalci) nastopajo tudi drugi gospodarski subjekti. Ponudnik v razmerju do naročnika v celoti odgovarja za izvedbo naročila.

V ponudbi mora biti navedeno kateri posel in za kakšno ceno prevzema posamezni podizvajalec. Vrednost posla posameznega podizvajalca ne sme presegati vrednosti posla, ki ga prevzema glavni izvajalec oziroma posamezni partner v skupni ponudbi. Če podizvajalec zahteva naročnikovo neposredno plačilo, mora biti ta njegova zahteva predložena v ponudbi. Če podizvajalec ne zahteva neposrednega plačila, mora izvajalec naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezane s predmetom javnega naročila.

Pri izbrani ponudbi so kakršnekoli naknadne spremembe v zvezi s podizvajalci možne le ob izpolnjevanju razpisanih zahtev in pogojev za priznanje sposobnosti.

1. člen

Ponudniki morajo ponuditi izvedbo storitve za posamezni sklop v celoti. Tisti, ki izvedbe storitve v celoti za posamezni sklop ne bodo ponudili, so iz postopka ocenjevanja ponudb izločeni.

Ponudba mora biti napisana v slovenskem jeziku.

* 1. Predložitev in javno odpiranje ponudb

1. člen

Naročnik upošteva vse ponudbe, ki jih ponudniki oddajo v sistemu e-JN do **8** **. 5. 2020 do 10.00 ure** v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN, ki je del te dokumentacije in objavljen na spletnem naslovu <https://ejn.gov.si/eJN2>.

Za oddano ponudbo se šteje ponudba, ki je v informacijskem sistemu e-JN označena s statusom »ODDANO«. Ponudba, ki ne bo oddana v skladu z zahtevami naročnika, se zavrne kot nedopustna.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Ponudnik v sistemu e-JN v razdelek »Predračun« naloži izpolnjen obrazec »PREDRAČUN-ponudba\_obrazec 0« v \*.pdf obliki, preostale obrazce ponudbe pa naloži v razdelek »Drugi dokumenti«.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

1. člen

Odpiranje ponudb bo potekalo avtomatično v informacijskem sistemu e-JN dne  **8 . 5. 2020** in se bo začelo **ob 10.05 uri** na spletnem naslovu.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

* 1. Obveščanje ponudnikov

1. člen

Ponudnik lahko pojasnila o vsebini dokumentacije zahteva preko Portala javnih naročil. Naročnik odgovori na vsa vprašanja v zvezi z razpisom, ki jih dobi skladno z zahtevanim rokom.

Naročnik lahko pred potekom roka za oddajo ponudb dopolni dokumentacijo v zvezi z javnim naročanjem. Vsaka od teh dopolnitev postane sestavni del dokumentacije in se posreduje preko Portala javnih naročil. Naročnik lahko po potrebi podaljša rok za oddajo ponudb, da ponudnikom omogoči upoštevanje dopolnitev. S premaknitvijo roka za oddajo ponudb se pravice in obveznosti naročnika in ponudnikov vežejo na nove roke, ki posledično izhajajo iz podaljšanega roka za oddajo ponudb.

Naročnik o vseh odločitvah o oddaji javnega naročila iz 90. člena ZJN-3 obvesti ponudnike tako, da podpisano odločitev objavi na portalu javnih naročil. Odločitev se šteje za vročeno ponudniku z dnem objave na portalu javnih naročil.

* 1. Pogoji za priznanje sposobnosti

1. člen
   * 1. Razlogi za izključitev

Naročnik ponudnikom prizna sposobnost na osnovi izpolnjevanja naslednjih pogojev.

1. Naročnik bo iz sodelovanja v postopku javnega naročanja izključil ponudnika, če bo pri preverjanju v skladu s 77., 79. in 80. členom ZJN-3 ugotovil ali bil drugače seznanjen, da je bila ponudniku ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba zaradi kaznivih dejanj, kot jih določa 1. odstavek 75. člena ZJN-3.
2. Naročnik bo iz sodelovanja v postopku javnega naročanja izključil ponudnika, če bo pri preverjanju v skladu s 77., 79. in 80. členom ZJN-3 ugotovil, da ponudnik ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več.

Šteje se, da ponudnik ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

1. Naročnik bo iz postopka javnega naročanja izključil ponudnika, če je ta na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
2. Naročnik bo iz postopka javnega naročanja izključil gospodarski subjekt, če je v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.
3. Naročnik bo iz postopka javnega naročanja izločil ponudnika, če se je nad ponudnikom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.
4. Naročnik bo iz postopka javnega naročanja izločil ponudnika, če so se pri ponudniku pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije.

Dokazilo: ESPD

Pogoje iz točk 1, 2, 3, 4, 5 in 6 mora izpolniti vsak od partnerjev v skupni ponudbi posebej, vsi imenovani podizvajalci ter tudi subjekti, katerih zmogljivosti uporablja ponudnik.

* + 1. Pogoji za sodelovanje

Ustreznost za opravljanje poklicne dejavnosti

1. Ponudnik, ki nastopa v ponudbi, je pri pristojnem sodišču ali drugem organu registriran za dejavnost, ki jo prevzema v ponudbi.

Dokazilo: ESPD

Pogoj 7 mora izpolniti vsak od partnerjev v skupni ponudbi posebej, vsi imenovani podizvajalci ter tudi subjekti, katerih zmogljivosti uporablja ponudnik.

Ekonomski in finančni položaj

1. Ponudnik v zadnjih šestih mesecih pred rokom za oddajo ponudbe ni imel blokiranih transakcijskih računov v neprekinjenem obdobju 5 dni ali več.
2. Ponudnik sprejema plačilo trideseti (30.) dan od prejema pravilno izstavljenega računa.

Dokazilo: OBRAZEC‑7

Pogoja 8 in 9 mora izpolniti vsak od partnerjev v skupni ponudbi posebej ter vsi imenovani podizvajalci.

Tehnična in strokovna sposobnost

1. Ponudnik je v zadnjih treh (3) letih od dneva oddaje ponudbe sam ali s partnerji v skupni ponudbi že izvajal:
2. SKLOP 1: Mletje kosovnih odpadkov 20 03 07 v letni vrednosti vsaj 35.000,00 EUR (brez DDV);
3. SKLOP 2: Kompaktiranje odpadkov na odlagalnem polju odlagališča v letni vrednosti vsaj 20.000,00 EUR (brez DDV).

Naročnik si pridržuje pravico pred odločitvijo o oddaji naročila od ponudnika zahtevati potrdila za navedene referenčne posle. Ponudnik je dolžan potrdila naročniku predložiti v roku treh dni od prejema poziva. Če zahtevanih potrdil ne predloži, bo naročnik njegovo ponudbo izločil.

Dokazilo: OBRAZEC‑8

1. Ponudnik mora zagotoviti ustrezne kadrovske in tehnične zmogljivosti za kvalitetno izvedbo celotnega naročila v predvidenem roku, v skladu z zahtevami iz dokumentacije v zvezi z javnim naročanjem, pravili stroke ter določili predpisov in standardov s področja predmeta naročila.
2. Ponudnik mora zagotavljati, da bo imel ob sklenitvi pogodbe z naročnikom, sklenjeno zavarovanje splošne civilne odgovornosti v višini najmanj 7.000,00 EUR.
3. Ponudnik mora zagotavljati izvedbo posamezne naročene storitve v zahtevanem roku.
4. Ponudnik se zavezuje:

Ponudnik uredi vse potrebno za mletje kosovnih odpadkov in kompaktiranje odpadkov. Iz

Kosovnih odpadkov, to so predvsem vzmetnice in oblazinjeno pohištvo je potrebno

izločiti vse uporabne surovine (kovine,..)

Dokazilo: OBRAZEC‑9

1. člen

Ponudniki morajo izjave predložiti na predpisanih obrazcih brez dodatnih pogojev in pripisov. Pripisi in dodatni pogoji ponudnika se ne upoštevajo. Potrdila in druga dokazila so lahko v kopijah, vendar morajo odražati dejansko stanje in ustrezati vsebini originala. Naročnik lahko pred izbiro zahteva predložitev ustreznih dokazil za dokazovanje dejstev, navedenih v predloženih izjavah v ponudbi.

1. člen

Ponudbo morajo sestavljati izpolnjeni obrazci in zahtevane priloge, napisani ali natipkani z neizbrisljivo pisavo in podpisani od osebe, pooblaščene za zastopanje. Ponudba se odda v enem izvodu.

Ponudba ne sme vsebovati nobenih sprememb in dodatkov, ki niso v skladu z razpisno dokumentacijo ali potrebni zaradi odprave napak ponudnika. Popravljene napake morajo biti označene z inicialkami osebe, ki podpiše ponudbo.

Ponudnik mora priložen vzorec okvirnega sporazuma (OBRAZEC‑11) na zadnji strani parafirati in žigosati. S tem potrjuje, da se strinja z vsebino osnutka.

* 1. Merila za izbor

1. člen

**Naročnik bo v razpisanem SKLOPU 1.** Mletje kosovnih odpadkov 20 03 07 ekonomsko najugodnejšo ponudbo izbral na osnovi naslednjega merila

|  |  |  |
| --- | --- | --- |
| **Št.** | **Merilo** | **Udeležba (%)** |
| 1. | Cena za navedena dela | 100 |

1. Cena za navedena dela

Ponudnik mora vrednost ponudbe navesti v evrih (EUR).

Pri izračunu ponudbene vrednosti morajo ponudniki upoštevati vse elemente, ki vplivajo na izračun cene: dovoz in odvoz celotne strojne opreme z vsemi stroški za opravljanje dela.

V ponudbeni ceni je zajeta tudi vrednost vseh pripravljalnih in pomožnih del za izvedbo pogodbenih del, zavarovanj, varnosti pri delu in drugih stroškov . Ponudbene cene so za čas trajanja pogodbe fiksne.

Upošteva se specifikacija ponudbenega predračuna (OBRAZEC-1), brez DDV. Izbran bo ponudnik z najnižjo končno skupno ceno brez DDV.

**Naročnik bo v razpisanem SKLOPU 2.** Kompaktiranje odpadkov na odlagalnem polju najugodnejšo ponudbo izbral na osnovi naslednjega merila

|  |  |  |
| --- | --- | --- |
| **Št.** | **Merilo** | **Udeležba (%)** |
| 1. | Cena za navedena dela | 100 |

1.Cena za navedena dela

Ponudnik mora vrednost ponudbe navesti v evrih (EUR).

Pri izračunu ponudbene vrednosti morajo ponudniki upoštevati vse elemente, ki vplivajo na izračun cene: dovoz in odvoz celotne strojne opreme z vsemi stroški za opravljanje dela.

V ponudbeni ceni je zajeta tudi vrednost vseh pripravljalnih in pomožnih del za izvedbo pogodbenih del, zavarovanj, varnosti pri delu in drugih stroškov . Ponudbene cene so za čas trajanja pogodbe fiksne.

Upošteva se specifikacija ponudbenega predračuna (OBRAZEC-1), brez DDV. Izbran bo ponudnik z najnižjo končno skupno ceno brez DDV.

1. člen

Naročnik bo za posamezni sklop sklenil pogodbo za obdobje predvidoma od **1.6.2020 do 31. 5. 2021.**

1. člen

Kadar koli se pri naročniku pojavi utemeljen sum, da je posamezni gospodarski subjekt (ne glede na razvrstitev njegove ponudbe) v postopku javnega naročila predložil neresnično izjavo ali ponarejeno ali spremenjeno listino kot pravo, naročnik Državni revizijski komisiji poda predlog za uvedbo postopka o prekršku iz 112. člena ZJN-3, prav tako lahko odstopi od sklenjene pogodbe o izvedbi javnega naročila.

* 1. Finančna zavarovanja

1. člen

Izbrani ponudnik mora ob podpisu okvirnega sporazuma kot jamstvo za dobro izvedbo pogodbenih obveznosti za vsak sklop posebej naročniku izročiti bianco podpisano in žigosano menico z menično izjavo v višini 2.000 EUR, s pooblastilom za izpolnitev, z oznako „Brez protesta“, plačljivo na prvi poziv in veljavno do vključno trideset (30) dni po preteku roka trajanja okvirnega sporazuma (OBRAZEC-10).

Naročnik unovči finančno zavarovanje v primerih kot jih določa okvirni sporazum.

* 1. Ostali splošni in posebni pogoji

1. člen

Ponudba mora veljati do **30. 7. 2020**. Variantne ponudbe ne bodo upoštevane.

1. člen

V skladu s šestim odstavkom 91. člena ZJN-3 bo moral izbrani ponudnik na poziv naročnika, v postopku javnega naročila ali pri izvajanju javnega naročila, v roku osmih dni od prejema poziva, naročniku posredovati podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

V skladu s šestim odstavkom 14. člena in 35. členom Zakona o integriteti in preprečevanju korupcije (Uradni list RS, št. 69/11-UPB2) bo moral izbrani ponudnik, pred sklenitvijo pogodbe z naročnikom, zaradi zagotovitve transparentnosti posla in preprečitve korupcijskih tveganj, izročiti izjavo oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter gospodarskih subjektih, za katere se glede na določbe zakona, ki ureja gospodarske družbe šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma poda neresnične podatke o navedenih dejstvih, ima to za posledico ničnost pogodbe.

1. člen

Če izbrani ponudnik odstopi od podpisa pogodbe ali če ne izpolnjuje več minimalnih tehničnih zahtev iz razpisne dokumentacije predmetnega javnega naročila, si naročnik pridrži pravico, da kot najugodnejšega ponudnika izbere naslednjo popolno ponudbo.

1. člen

V primeru izvedbe javnega naročila s **podizvajalci**, je potrebno v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* kontaktne podatke in zakonite zastopnike predlaganih podizvajalcev,
* priložiti zahtevo podizvajalca za neposredno plačilo, če podizvajalec to zahteva.

Navedene podatke ponudnik predloži na ustreznih obrazcih te dokumentacije.

Glavni izvajalec mora med izvajanjem javnega naročila naročnika obvestiti o morebitnih spremembah informacij iz prejšnjega odstavka in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz druge in tretje alineje prejšnjega odstavka.

1. člen

Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh (10) od prejema predloga.

Če podizvajalec zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca. Kadar namerava ponudnik izvesti javno naročilo s podizvajalcem, ki zahteva neposredno plačilo, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če neposredno plačilo podizvajalcu ni obvezno, naročnik od glavnega izvajalca zahteva, da mu najpozneje v 15 dneh od plačila vsakokratnega računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedene storitve.

Obveznosti iz tega člena veljajo tudi za podizvajalce podizvajalcev glavnega izvajalca ali nadaljnje podizvajalce v podizvajalski verigi, pri čemer se smiselno uporabljajo določbe tega člena.

1. člen

Ponudnik lahko glede pogojev v zvezi z ekonomskim in finančnim položajem ter tehnično in strokovno sposobnostjo po potrebi za posamezno javno naročilo uporabi **zmogljivosti drugih subjektov**, ne glede na pravno razmerje med njim in temi subjekti. Glede pogojev v zvezi z izobrazbo in strokovno usposobljenostjo izvajalca storitev in vodstvenih delavcev podjetja ter pogojev v zvezi z ustreznimi poklicnimi izkušnjami pa lahko ponudnik uporabi zmogljivosti drugih subjektov le, če bodo slednji izvajali storitve, za katere se zahtevajo te zmogljivosti. Če želi ponudnik uporabiti zmogljivosti drugih subjektov, mora naročniku dokazati, da bo imel na voljo potrebna sredstva, na primer s predložitvijo zagotovil teh subjektov v ta namen.

Če subjekti, katerih zmogljivosti namerava uporabiti gospodarski subjekt, ne izpolnjujejo ustreznih pogojev za sodelovanje in zanje obstajajo razlogi za izključitev, bo naročnik od ponudnika zahteval zamenjavo subjekta, ki ne izpolnjuje pogojev za sodelovanje.

Če ponudnik uporabi zmogljivosti drugih subjektov glede pogojev v zvezi z ekonomskim in finančnim položajem, bo naročnik zahteval, da so ponudnik in navedeni subjekti skupaj odgovorni za izvedbo javnega naročila. Pod enakimi pogoji lahko skupina gospodarskih subjektov uporabi zmogljivosti sodelujočih v tej skupini ali drugih subjektov.

* 1. Pouk o pravnem sredstvu

1. člen

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Kadar naročnik spremeni ali dopolni navedbe v objavi, povabilu k oddaji ponudbe ali razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah v nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Zahtevka za revizijo iz prejšnjega odstavka ni dopustno vložiti po roku za prejem ponudb, razen, če je naročnik v postopku javnega naročanja določil rok za prejem ponudb, ki je krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 2.000,00 EUR mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BS LJ SI 2X; namen nakazila – taksa za postopek revizije javnega naročanja.

Odgovorna oseba naročnika

**v. d. direktorja**

**Maksimiljan Tramšek, inž. el.**

1. MINIMALNE TEHNIČNE ZAHTEVE

**Seznam delovnih strojev**

**SKLOP 1**

1.Bager (grajfer)

2.Mlin

**SKLOP 2**

1.Kompaktor minimalna skupna teža 30 ton.

Storitve se opravljajo na CERO na Pragerskem: Travniška ulica 12x, 2331 Pragersko, po pozivu izvajalca en dan prej pred pričetkom dela glede na pripeljane količine kosovnih odpadkov in količin odpadkov na odlagalnem polju.